„Trebuie să faceți ceva cu corupții din România”, a spus directorul Festivalului de la Film de la Berlin, sâmbătă, la deschiderea ceremoniei de acordare a premiilor din partea juriilor independente. În discursul său, Dieter Kosslick a vorbit despre regizorii care, anul acesta, „vor să salveze lumea” cu filmele lor, a făcut mai multe aluzii la Donald Trump şi la mişcările sociale care au vizat politica la nivel internaţional, relatează News.ro.

Foto: Gulliver/ Getty Images

Dieter Kosslick a comparat ediţia 2017 a Berlinalei cu festivalul Woodstock.

„Le mulţumesc regizororilor care cred că vor să salveze lumea, anul acesta, cu filmele lor. La ediţia aceasta a fost o atmosferă specială, relaxată, cu ceva umor. Cineva a dat un semnal de alarmă la nivel internaţional... Chiar şi britanicii s-au trezit. Un om nebun din Biroul Oval a făcut lucrul ăsta. A fost un fel de Woodstock fără muzică. (...) Ieri, un jurnalist german a fost arestat de poliţia turcă. (...) Trebuie să faceţi ceva cu cei care cumpără, cu corupţii din România! Trebuie să rămânem în alertă. În această ordine de idei vom acorda premiile din seara asta. Nu vă pierdeţi curajul”, a spus directorul Berlinalei.

Dieter Kosslick a susținut acest discurs în deschiderea ceremoniei de acordare a premiilor din partea juriilor independente. În total, 18 premii au fost acordate, cele mai apreciate fiind „On body and soul”, de Ildikó Enyedi, care a fost premiat inclusiv de Federaţia Internaţională a Criticilor de Film (FIPRESCI), „I am not your negro”, de Raoul Peck, „Insyriated”, de Philippe Van Leeuw, şi „Mama Colonel”, de Dieudo Hamadi, cu câte două trofee.

Lista completă a trofeelor acordate de juriile independente:

Short film for European Film Awards - „The Artificial Humors”, de Gabriel Abrantes

Amnesty International Prize - documentarul „La libertad del diablo”, de Everardo González

Premiul juriului ecumenic pentru cel mai bun film din competiţie - „Una mujer fantástica”, de Sebastián Lelio

Menţiune specială a juriului ecumenic pentru un film din competiţie - „On body and soul”, de Ildikó Enyedi

Premiul juriului ecumenic pentru cel mai bun film - Panorama - „Investigating Paradise”, de Merzak Allouache

Menţiune specială a juriului ecumenic - Panorama - „I am not your negro”, de Raoul Peck

Premiul juriului ecumenic pentru cel mai bun film - Forum - „Mama Colonel”, de Dieudo Hamadi

Menţiune specială a juriului ecumenic - Forum - „El mar la mar”, de Joshua Bonnetta & J.P.Sniadecki

Premiul Gilde deutscher Filmkunsttheater (Guild of German Art House Cinemas), acordat unui film din competiţie - „The Party”, de Sally Potter

Premiul C.I.C.A.E. (Confederaţia Internaţională a Cinematografelor de Artă) pentru cel mai bun film din Panorama - „Centaur”, de Aktan Arym Kubat

Premiul C.I.C.A.E. pentru cel mai bun film din Forum - „Newton”, de Amit Masurkar

Premiul Europa Cinemas - „Insyriated”, de Philippe Van Leeuw

Premiul FIPRESCI (Federaţia Internaţională a Criticilor de Film) pentru cel mai bun film din competiţie - „On body and soul”, de Ildikó Enyedi

Premiul FIPRESCI pentru cel mai bun film din Panorama - „Pendular”, de Julia Murat

Premiul FIPRESCI pentru cel mai bun film din Forum - „A feeling greater than love”, de Mary Jirmanus Saba

Panorama Audience Awards - „Insyriated”, de Philipp Van Leeuw (cel mai bun lungmetraj), şi „I Am Not Your Negro”, de Raoul Peck (cel mai bun documentar)

Premiul cititorilor cinefili ai Berliner Morgenpost - „On body and soul”, de Ildikó Enyedi

Premiul cititorilor cinefili ai Tagesspiegel - „Mama Colonel”, de Dieudo Hamadi

Cea de-a 67-a ediţie a Festivalului Internaţional de Film de la Berlin îşi va desemna câştigătorii sâmbătă seară. Festivalul se va încheia duminică, zi în care spectatorii au ocazia să revadă unele dintre filmele prezentate în festival.